b'\n_START_ARTICLE_\nEsa Lehtinen (professori)\n_START_PARAGRAPH_\nEsa Tapani Lehtinen (s. 15. lokakuuta 1969) on Jyv\xc3\xa4skyl\xc3\xa4n yliopiston professori kieli- ja viestint\xc3\xa4tieteiden laitoksella. Lehtinen toimi Vaasan yliopiston nykysuomen, erityisesti suomen ammattikielen professorina vuodesta 2007 (aiemmin samassa teht\xc3\xa4v\xc3\xa4ss\xc3\xa4 m\xc3\xa4\xc3\xa4r\xc3\xa4aikaisessa virkasuhteessa) hein\xc3\xa4kuun 2017 loppuun. H\xc3\xa4nest\xc3\xa4 tuli filosofian maisteri vuonna 1996, ja h\xc3\xa4n v\xc3\xa4itteli tohtoriksi vuonna 2002. Lehtinen ty\xc3\xb6skenteli suomen kielen assistenttina Tampereen yliopistossa 15.9.\xe2\x80\x9314.12.1994 ja uudelleen vuosina 2001\xe2\x80\x932002. Vuosina 1999\xe2\x80\x932000 h\xc3\xa4n ty\xc3\xb6skenteli tutkijana Langnet-tutkijakoulussa.'